Ilmārs Ančāns

Ilmārs Ančāns (dzimis , miris ) bija latviešu ārsts un politiķis, Jūrmalas domes deputāts, pārstāvot partiju "Mūsu zeme".

Dzīvesgājums 
Dzimis 1940. gadā, 1959. gadā pabeidza mācības Leona Paegles Rīgas 1. vidusskolā, bet 1974. gadā — studijas 1. Maskavas Medicīnas institūtā ārsta specialitātē.

1979. gadā viņš iekļuva ASV vēstniecībā Maskavā, kā arī mēģināja pārpeldēt Melno jūru no Batumi uz Turciju. Piespiedu kārtā pārbaudīts psihiatriskajās ekspertīzēs Maskavā, milicijas karcerī.

Atmodas gados iesaistījās politikā, sākotnēji bija LNNK biedrs, taču 1992. gadā no partijas izslēgts. 1993. gadā I. Ančāns bija starp partijas "Mūsu zeme" dibinātājiem. 1995. gadā kļuva par Latvijas Medicīnas akadēmijas ķirurģijas katedras asistentu. Tajā pašā gadā nesekmīgi kandidēja 6. Saeimas vēlēšanās un tika ievēlēts par partijas valdes priekšsēdētāju. 1997. gada pašvaldību vēlēšanās viņu ievēlēja par Jūrmalas domes deputātu. Kandidēja 1998. gadā notikušajās 7. Saeimas vēlēšanās no Tautas kopas "Brīvība" saraksta. Jūrmalas domē atkārtoti ievēlēts 2001. gada vēlēšanās.

Neilgi pēc 2005. gada pašvaldību vēlēšanām I. Ančāns bija iesaistīts tā saucamajā "Jūrmalgeitas" skandālā. Ančānam bija piedāvāts 20 000 eiro liels kukulis, lai domes sēdē viņš atbalstītu Jura Hlevicka kandidatūru, taču Ančāns nolēma nodot informāciju Korupcijas novēršanas un apkarošanas birojam. 2006. gadā kandidēja 9. Saeimas vēlēšanās, bija saraksta pirmais numurs visos piecos vēlēšanu apgabalos. 2009. gada pašvaldību vēlēšanās ievēlēts Jūrmalas domē. 2010. gadā kandidēja 10. Saeimas vēlēšanās no apvienības "Atbildība" saraksta, taču arī šoreiz netika ievēlēts. 2013. gada Jūrmalas domes vēlēšanās partijas "Mūsu zeme" saraksts nepārvarēja 5% barjeru, un I. Ančāns vairs neturpināja pašvaldības deputāta darbību.

Atsauces 

1940. gadā dzimušie
2023. gadā mirušie
Latvijas mediķi
Latvijas politiķi
Rīgas Valsts 1. ģimnāzijas absolventi